Ukrainos ekonomika

Labiausiai išsivysčiusios Ukrainos pramonės šakos – sunkioji pramonė, transportas bei energetika.

Labiausiai išsivystę ekonominiai regionai – Donbasas (Donecko ir Luhansko sritys), Padnieprė (Dniepropetrovsko bei Zaporožės sritys), taip pat Kijevo, Charkovo, Odesos bei Lvovo miestai.

 Istorija 
Anksčiau buvusi svarbiu Tarybų Sąjungos žemės ūkio ir pramoniniu regionu, šiuo metu Ukraina yra priklausoma nuo Rusijos energijos šaltinių tiekimo, ypatingai gamtinių dujų, nors pastaruoju metu bando diversifikuoti šių išteklių tiekimą.

Dėl neįvykdytų esminių struktūrinių reformų Ukrainos ekonomika yra neatspari išoriniams ekonominiams sukrėtimams. Po 1991 m. vyriausybė liberalizavo beveik visas kainas ir sukūrė teisinį pagrindą privatizacijai, tačiau didelis pasipriešinimas reformoms vyriausybės viduje lėmė tai, kad reformos greitai įstrigo. 1994 m. hiperinfliacija pasiekė 10 650%. Vėliau pradėtos vykdyti radikalesnės reformos, taip pat ir žemės ūkyje. Pirmieji pakilimo ženklai atsirado 1996–1997 m., tačiau 1998 m. šalį sukrėtė finansinė krizė ir augimas atsinaujino tik 2000 m.

 Pramonė 

 Akmens anglių pramonė 
Akmens anglys daugiausiai kasamos Donecko, Lvovo-Voluinės akmens anglių bei Dniepro anglių baseinuose. 2001 m. buvo iškastos 80 257 473 tonų akmens anglių. Iš jų:
 24px Donecko srityje – 43 540 549 t.
 24px Luhansko srityje – 21 548 749 t.

 Metalurgijos pramonė 
Pagrindinės šakos – juodoji ir spalvotoji metalurgija, koksochemija. Juodosios metalurgijos produkcijos eksportas sudaro beveik pusė nuo visos sunkiosios metalurgijos eksporto. Taip pat metalurgija sudaro apie 25 % visos šalies pramoninės gamybos 96 955,5 mln. grivinų 2005 m.).

 Mašinų gamyba 
Šalyje išvystyta sunkioji, tarporto, elektrotechninė mašinų gamyba, gaminami lėktuvai, laivai, karinė-kosminė, tikslioji technika.

 Automobilių pramonė 
Ukrainoje Tarybų Sąjunga pastatė keturias automobilių gamyklas: LuAZ, ZAZ, LAZ, KrAZ. Po nepriklausomybės atkūrimo pastatyta ir keletas naujų gamyklų Borypilyje (Kijevo sritis), Užkarpatės srityje.

Šiuo metu šios įmonės gamina automobilius ir sunkvežimius Ukrainos, Baltarusijos, Rusijos, Moldovos, Gruzijos, Kazachstano bei Kirgistano rinkoms.

Ukrainos gamyklos, bendradarbiaudamos su Vakarais, gamina NVS rinkai šiuos automobilius:
 Laz-5208, Laz-А183 „Сity“, Laz-АХ183 „Oro uostas“ (LAZ; komplektuojami su Mercedes-Benz varikliais)
 Luaz 1301, Luaz 1302 (LuAZ)
 ZAZ Taurija Nova, ZAZ Taurija Pickup, ZAZ Slavuta]] (ZAZ; savo gamybos varikliai sukurti bendradarbiaujant su „Daewoo“ specialistais).

Pastaruoju metu Ukrainoje vis įgauna populiarumą vakarietiški automobiliai. Kadangi muitai dideli, o susidomėjimas didėja pačios gamyklos atėjo į šalį. Ukrainoje sėkmingai surinkinėjami šie automobiliai: Daewoo Nabira, Daewoo Lanos, Mercedes-Benz E-class, Mercedes-Benz C-class, Opel Astra (ZAZ); Škoda Fabia, Škoda Octavia (Eurocar), Subaru Impreza (LuAZ).

Taip pat Ukrainoje surenkami ir rusiški automobiliai: Lada 2104, 2107 (LuAZ), GAZ Gazel', Sobol' bei 3102 „Volga“(surenkami Kijeve, Černigove ir Simferopolyje)

 Energetika 
Ukraina elektroenergijos eksportuotoja. Pagal valstynės įmonės „Ukrinterenergo“ 2006 metais šalis eksportavo 10,5 mldr. kilovatvalandžių (kW/h) elektroenergijos. Pagrindiniai jos pirkėjai – Vengrija, Lenkija, Slovakija, Rumunija bei Moldova.

 Atominė energetika 
Respublikos branduolinės energijos veiklą prižiūri valstybinė energetinė įmonė „Energoatom“. Pagal 2006 m. duomenis Ukrainoje buvo 4 branduolinės jėgainės, su 15-kos dirbančių energoblokų bendroje įskaitoje.

+Lentelė. Ukrainos atominės elektrinės.Elektrinės pavadinimasEnergoblokų kiekisNaudojamų reaktorių tipasVietaKasmet pagaminamos elektroenergijos kiekisZaporožės AE<center>6<center>ВВЭР-1000Enerhodaro miestas, Zaporožės sritis, šalia Dniepro upės<center>40-42 mldr. kW/hPietų Ukrainos AE<center>3<center>ВВЭР-1000,Južnoukraijisko miestas, Mykolajivo sritis, šalia Pietinio Bugo upės<center>17-18 mldr. kW/hRivnės AE<center>4<center>2 – ВВЭР-440,<center>2 – ВВЭР-1000Varašo miestas, Rivnės sritis, šalia Styrės upės<center>11-12 mldr. kW/hChmelnyckio AE<center>2<center>ВВЭР-1000Netišyno miestas, Chmelnyckio sritis, šalia Gorynės upės<center>7 mldr. kW/h

Taip pat Ukrainoje yra dvi neveikiančios AE:
 Černobylio AE – nuo 2000 m. gruodžio 15 d. galutinai išvesta iš eksplotacijos.
 Krymo AE – sustabdytos statybos dar tarybiniais laikais įsikišus žaliesiems.

2004 m. Ukrainos atominės elektrinės pagamino 53,2% šalies elektroenergijos. Iki 2030 metų valstybė planuoja pastatyti devynis naujus energoblokus, dar du energoblokai bus skirtingų stadijų statybuose.

 Transportas 

Bendras automobilių kelių ilgis sudaro 169 491 km, geležinkelių – 22 473 km. Dniepro ir Dunojaus upės nadojamos krovinių gabenimui. Išvystytas naftotiekių (20 070 km) ir dujotiekių (4 530 km) tinklas. Pagrindiniai jūrų uostai – Odesa, Čornomorskas, Mariupolis, Sevastopolis, Mykolajivas. Dirba Boryspilio, Dnipro, Donecko, Odesos, bei Simferopolio tarptautiniai oro uostai.

 Finansai 
BVP – 337,4 mldr. JAV dolerių

BVP augimas – 6,9% (2007 m. duomenys).

BVP vienam gyventojui – $8 624, sektoriams: žemės ūkiui – 9,2%, pramonei – 32,6%, paslaugoms – 58,2% (2007 m. duomenys).

Valiuta – UAH Ukrainos grivina,

Infliacija – 16,6%.[http://www.bank.gov.ua/Engl/Macro/  Ukrainos nacionalinis bankas

Nedarbas – 2,5% (oficialiai; 2007 m. duomenys)

 Ekonominiai rodikliai 

 N rodiklis vienetai 2007 1 Prekių eksportas mldr. grivinų 323,205 2 Prekių importas mldr. grivinų 362,979 3 Eksporto-importo saldo mldr. grivinų -39,774 4 Kapitalinės investicijos mldr. grivinų 5,9 5 Vidutinis atlyginimas Grivinų (2008-05-01) 1774 6 Vidutinis atlyginimas JAV dolerių (2008-05-01) 366,53
Pagal Ukrainos statistikos komiteto duomenis.

 Išnašos 

 Nuorodos 

 Ukrainos ekonomikos rezultatai ir prognozės (rusų kalba) 
 Ukrainos įmonių katalogas (rusų kalba)